L’Ajuntament sol·licita ajuda per a la cerca de familiars de burjassoters afusellats en el franquisme i els que van patir treballs forçats en la postguerra
2025-07-24

L’Ajuntament de Burjassot, des de la regidoria de Memòria Democràtica, dirigida per Javier Naharros, en coordinació amb Matías Alonso, coordinador del grup per a la Memòria Històrica de València, sol·licita la col·laboració ciutadana per a localitzar als familiars dels assassinats el 14 de maig de 1943 que es troben en el cementeri de Paterna.

Tal com ha assenyalat el Consistori, aquests emplaçaments, en el cementeri de Paterna, són els que recullen el major nombre de víctimes de Burjassot, set en total. El llistat dels morts pot consultar-se en aquest ENLLAÇ.

Així mateix, des de l’Ajuntament, es vol localitzar també als familiars dels burjassoters que van patir treballs forçats en la postguerra. Una llista, que va ser publicada fa pocs mesos per l’àrea de Memòria Històrica de la Diputació de València i que també es pot consultar ACÍ, recull els noms de les persones que es van veure forçades a realitzar aquest tipus de treballs i a les quals, des de l’Ajuntament, se’ls vol realitzar un acte de record i homenatge.

Aquelles veïnes o veïns que tinguen alguna informació d’interés referent a les persones que salen en els citats llistats, poden contactar amb l’Ajuntament de Burjassot en el 96 316 05 00.